Document ID: 31984R3610

*****
ΚΑΝΟΝΙΣΜΟΣ (ΕΟΚ) αριθ. 3610/84 ΤΗΣ ΕΠΙΤΡΟΠΗΣ
της 20ής Δεκεμβρίου 1984
για αναθεώρηση του ποσού της ειδικής πριμοδότησης για τις σαρδέλες και τους γαύρους της Μεσογείου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως αγοράς στον τομέα των προϊόντων αλιείας (1),
τον κανονισμό (ΕΟΚ) αριθ. 2204/82 του Συμβουλίου της 28ης Ιουλίου 1982 για τον καθορισμό των γενικών κανόνων σχετικά με τη χορήγηση ειδικής πριμοδότησης για τις σαρδέλες και τους γαύρους της Μεσογείου (2), και ιδίως το άρθρο 6,
Εκτιμώντας:
ότι ο κανονισμός (ΕΟΚ) αριθ. 2204/82 καθόρισε τα ποσά της ειδικής πριμοδότησης μεταφοράς·
ότι, σύμφωνα με το άρθρο 6 του προαναφερθέντος κανονισμού, τα ποσά αυτά είναι δυνατόν να αναθεωρηθούν, για να ληφθεί, ιδίως, υπόψη η εξέλιξη της διαφοράς μεταξύ του κόστους εφοδιασμού της κοινοτικής βιομηχανίας και του αντίστοιχου κόστους των κυριότερων τρίτων χωρών προμηθευτριών της Κοινότητας, καθώς και η εξέλιξη του κόστους μεταποίησης στην Κοινότητα·
ότι το κόστος μεταποίησης στην Κοινότητα έχει αυξηθεί για ορισμένα τελικά προϊόντα· ότι, συνεπώς, είναι σκόπιμο να αυξηθεί το ποσό της ειδικής πριμοδότησης για αυτά τα προϊόντα·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προϊόντων Αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα ΙΙ του κανονισμού (ΕΟΚ) αριθ. 2204/82 τροποποιείται ως εξής:
«ΙΙ. Ποσά της ειδικής πριμοδότησης
1.2 // // // Τύποι μεταποιήσεων που αναφέρονται στο άρθρο 14
παράγραφος 5 του βασικού κανονισμού
// Ποσό για τα προϊόντα που
απαριθμούνται στο σημείο Ι
// // // Παραγωγή κονσερβών που υπάγονται στην κλάση 16.04 του Κοινού Δασμολογίου // 110 ECU/τόνο // Παραγωγή αλατισμένων προϊόντων που παρουσιάζονται σε συσκευασίες ερμητικά κλειστές // 83 ECU/τόνο // Άλλες μεταποιήσεις // 55 ECU/τόνο» // //
Άρθρο 2
Ο παρών κανονισμός αρχίζει να ισχύει την 1η Ιανουαρίου 1985.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1984.

Labels: 17
19
6